Návrh

# **Vyhláška**

## Ministerstva pôdohospodárstva a rozvoja vidieka

## Slovenskej republiky

## z .................... 2016

## o nahlasovaní dodávky a dovozu niektorých druhov potravín

Ministerstvo pôdohospodárstva a rozvoja vidieka Slovenskej republiky podľa § 7b ods. 2 zákona Národnej rady Slovenskej republiky č. 152/1995 Z. z. o potravinách v znení neskorších predpisov ustanovuje:

 Táto vyhláška určuje termín nahlásenia, druhy potravín a rozsah informácií o dovoze potravín z tretej krajiny alebo dodávke potravín z iného členského štátu Európskej únie (ďalej len „prijatie zásielky“), ktoré je potrebné nahlásiť príslušnej regionálnej veterinárnej a potravinovej správe do elektronického systému Štátnej veterinárnej a potravinovej správy Slovenskej republiky.

 Najneskôr 24 hodín po prijatí zásielky produktov živočíšneho pôvodu, nespracovaného ovocia a nespracovanej zeleniny musí príjemca jej prijatie nahlásiť príslušnej regionálnej veterinárnej a potravinovej správe.

 Informácia o prijatí zásielky musí obsahovať údaje o

mieste určenia zásielky

krajine pôvodu zásielky,

druhu potravín,

dodanom množstve každého druhu potraviny,

druhu obalu alebo baliaceho materiálu, do ktorého sú potraviny zabalené,

označenie identifikujúce zásielku.

Táto vyhláška bola prijatá v súlade s právne záväzným aktom Európskej únie v oblasti technických predpisov.[[1]](#footnote-2))

Táto vyhláška nadobúda účinnosť 1. januára 2017.

1. ) Smernica Európskeho parlamentu a Rady (EÚ) 2015/1535 z 9. septembra 2015, ktorou sa stanovuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti (kodifikované znenie) (Ú. v. EÚ L 241, 17.9.2015). [↑](#footnote-ref-2)